《题南康翁教授匡山读书处》
两汉·王褒

海国横秀气，兹山郁嵯峨。群峰青天半，倒影凌沧波。

匡裕古哲士，结庐层峦阿。遗构委蔓草，岩扉长蓬科。

我来属杪秋，攀跻兴尤多。楼观出林表，石磴穿松萝。

琴樽落叶下，衣袂浮云过。群籁起天末，长风振寒柯。

手招谪仙人，宴坐朱颜酡。细读紫阳碑，莓苔共摩挲。

怀古访陈迹，贤达知几何。愧我山野癖，岁月徒蹉跎。

夫子金闺彦，侯庠赋菁莪。散襟发逸思，策杖仍长歌。

夔龙凤池上，珊珊振环珂。终当拂衣去，接武金銮坡。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。